b'\n_START_ARTICLE_\n\xc3\x85sted \xc3\x85\n_START_PARAGRAPH_\n\xc3\x85sted \xc3\x85 er et ca. 12 km langt till\xc3\xb8b til Elling \xc3\x85, ca. 10 km vest for Frederikshavn i Vendsyssel. Den har sit udspring i nogle mor\xc3\xa6nebakker mellem landsbyerne G\xc3\xa6rum og Stenh\xc3\xb8j, og l\xc3\xb8ber f\xc3\xb8rst mod nord\xc3\xb8st, og fra G\xc3\xa6rum overvejende mod nord. Syd for Ravnsh\xc3\xb8j snor den sig den gennem det fredede habitatomr\xc3\xa5de \xc3\x85sted \xc3\x85dal, og forts\xc3\xa6tter videre herfra til udl\xc3\xb8bet i Elling \xc3\x85 nord\xc3\xb8st for landsbyen Kvissel. \xc3\x85sted \xc3\xa5 er et ureguleret naturvandl\xc3\xb8b med stejle skr\xc3\xa6nter og ellesumpe, med et efter danske forhold us\xc3\xa6dvanligt st\xc3\xa6rkt fald p\xc3\xa5 gennemsnitligt 3-4 meter pr. km.'